CELEX: 62010TO0453
Language: sl
Date: 2012-03-06 00:00:00
Title: Sklep Splošnega sodišča (osmi senat) z dne 6. marca 2012. # Northern Ireland Department of Agriculture and Rural Development proti Evropski komisiji. # Ničnostna tožba - EKUJS, EKJS in EKSRP - Odhodki Združenega kraljestva Velika Britanija in Severna Irska - Odhodki, izključeni iz financiranja Evropske unije - Regionalni organ - Neobstoj neposredne zadevnosti - Nedopustnost. # Zadeva T-453/10.

Sklep Splošnega sodišča (osmi senat) z dne 6. marca 2012 – Northern Ireland Department of Agriculture and Rural Development proti Komisiji
      (Zadeva T‑453/10)
      „Ničnostna tožba – EKUJS, EKJS in EKSRP – Odhodki Združenega kraljestva Velika Britanija in Severna Irska – Odhodki, izključeni iz financiranja Evropske unije – Regijski organ – Neobstoj neposrednega nanašanja – Nedopustnost“
      Ničnostna tožba – Fizične ali pravne osebe – Akti, ki jih neposredno in posamično zadevajo – Neposredno nanašanje – Merila – Odločba Komisije o izključitvi nekaterih odhodkov držav članic iz naslovov EKUJS, EKJS in EKSRP iz financiranja Evropske
         unije – Tožba, ki jo je vložil regijski organ, ki je prejemnik tega financiranja in deluje kot organ za upravljanje prejetih sredstev – Neobstoj neposrednega nanašanja – Nedopustnost (člen 263(4) PDEU) (Glej točke 39, od 42 do 57 in 65.)
      
      Predmet
      
         
               Tožba za razglasitev delne ničnosti Odločbe Komisije 2010/721/ES z dne 24. julija 2010 o izključitvi nekaterih odhodkov držav
                  članic iz naslovov Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega
                  jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL L 184,
                  str. 6).
               
            Izrek
      
         
                  1.
               
               
                  
               
               
                  	Tožba se zavrže kot nedopustna.
               
            
         
                  2.
               
               
                  
               
               
                  	Northern Ireland Department of Agriculture and Rural Development se naloži plačilo stroškov.